POEM ชุดในฝันของสาวๆ
แบรนด์เสื้อผ้าไทยสุดหรูชื่อ POEM ที่สาวๆ หลายคนใฝ่ฝันอยากเป็นเจ้าของ ล่าสุดมีการเปิดตัวคอลเลคชั่นใหม่ โดยคุณญาญ่า เป็นคนที่ใส่ชุด Finale จบการโชว์ได้อย่างสวยงาม จึงทำให้ลงทุนแมนสงสัยว่า เรื่องราวของ POEM มีที่มาเป็นอย่างไร  จึงไปหาข้อมูลมาเล่าให้ฟัง
3 ส.ค. 2561

POEM ชุดในฝันของสาวๆ / โดย ลงทุนแมน
แบรนด์เสื้อผ้าไทยสุดหรูชื่อ POEM
ที่สาวๆ หลายคนใฝ่ฝันอยากเป็นเจ้าของ
ล่าสุดมีการเปิดตัวคอลเลคชั่นใหม่
โดยคุณญาญ่า เป็นคนที่ใส่ชุด Finale
จบการโชว์ได้อย่างสวยงาม
จึงทำให้ลงทุนแมนสงสัยว่า
เรื่องราวของ POEM มีที่มาเป็นอย่างไร
จึงไปหาข้อมูลมาเล่าให้ฟัง
คุณฌอน ชวนล ไคสิริ เป็น เจ้าของแบรนด์ POEM ที่เป็นเสื้อผ้าของคุณผู้หญิง มีดีไซน์ที่แตกต่างจากเสื้อผ้าแบรนด์อื่นๆ ของไทย
ซึ่งเสื้อผ้าของคุณฌอนที่มีดีไซน์ที่ได้รับความนิยมขนาดนี้ จริงๆ แล้วเขาไม่ได้จบด้านดีไซน์เนอร์มา
คุณฌอน เรียนจบคณะสถาปัตยกรรม จากจุฬาลงกรณ์มหาวิทยาลัย ที่เขาเลือกเรียนคณะนี้ เพราะเขาเคยได้ไปที่ทำงานของญาติที่เป็นสถาปนิก เลยชอบบรรยากาศนั้น
แล้วทำไม คุณฌอน ถึงได้เข้ามาอยู่ในวงการดีไซน์เนอร์ได้?
ขณะที่ คุณฌอน เรียนที่มหาวิทยาลัย ได้มีโอกาสทำเสื้อผ้าให้กับการแสดงละครของคณะ จึงทำให้เขาได้เริ่มลองทำเสื้อผ้าให้กับการแสดง
และได้มีโอกาสทำเสื้อผ้าไปฝากขายที่สยามในระหว่างที่เรียน ซึ่งในตอนนั้นเขาได้รายได้มากกว่าเงินเดือนของคนที่ทำงานอาชีพสถาปนิกเสียอีก
ประกอบกับคุณแม่ของคุณฌอนก็เปิดห้องเสื้อเล็กๆ อยู่แล้ว เลยทำให้คุณฌอนสามารถเก็บเกี่ยวประสบการณ์ได้อีกทาง
ต่อมาคุณฌอนจึงปรึกษากับคุณแม่ จึงได้ตัดสินใจที่จะเปิดร้านเสื้อผ้า เพราะเห็นว่าน่าจะมีแนวโน้มที่ดีกว่าการเป็นสถาปนิก
แบรนด์ของ POEM จึงเกิดขึ้นมานับตั้งแต่นั้น โดยมีสาขาแรกอยู่ที่ สยาม
เสื้อผ้าของแบรนด์ POEM เป็นชุดที่มีเอกลักษณ์เฉพาะตัว
โดยการออกแบบเสื้อผ้าผสมผสานระหว่างแนวคิดของ คริสเตียนดิออร์ และ กาเบรียลชาแนล ที่มีแนวคิดในเรื่องสรีระของผู้หญิง
เพราะคุณฌอนเชื่อว่าสาวๆ ทุกคนมีความสวยในแบบของตัวเอง
ซึ่งเสื้อผ้าของ POEM เรามักจะเห็นคนที่มีชื่อเสียงใส่กันหลายท่าน
ทำให้สาวๆ หลายคนใฝ่ฝันที่จะได้ใส่
จนบางท่านเลือกที่จะไปตัดชุดของแบรนด์นี้เป็นชุดแต่งงาน
ปิดท้ายด้วยคำสัมภาษณ์ของ คุณฌอน เมื่อถามถึงวิธีที่ทำให้แบรนด์นี้เติบโตในช่วงแรก
คุณฌอน ตอบว่า “เขาใช้หัวใจในการทำธุรกิจ พิถีพิถันในทุกรายละเอียด”
ถึงแม้ว่าที่ผ่านมาเขาเจออุปสรรคมากมาย
ตั้งแต่วิกฤตการเมือง และ น้ำท่วมใหญ่กรุงเทพ แต่เขาก็ใช้คำสอนจากคุณแม่ในการควบคุมต้นทุนเพื่อให้กิจการนั้นอยู่รอดมาได้
หลังจากนั้นกิจการของ POEM ก็ได้ขยายตัวเรื่อยมา
จนปัจจุบันมีห้องเสื้อ POEM ทั้งหมด 6 สาขาในกรุงเทพ รวมถึงร้านสูทของผู้ชายที่มีชื่อว่า POEM suit ceremony
ถ้าถามถึงเอกลักษณ์ของแบรนด์นี้ในมุมมองของสาวๆ ทั่วไป
ก็คงจะเป็นดีไซน์ของชุดที่ผู้สวมใส่แล้วจะมีเอวที่ดูคอดกว่าปกติ
แต่ถ้าใส่แล้วเราจะสวยเหมือนคุณญาญ่าในรูปหรือไม่ เรื่องนี้ลงทุนแมนไม่ขอออกความเห็น..
----------------------
ชุด POEM ใส่กาย แต่ลงทุนแมนใส่ใจ ติดตามแอปพลิเคชันลงทุนแมน แชร์เรื่องราวของตนเอง ฟรีทั้ง iOS และ android 
แอปพลิเคชัน blockdit ไม่ได้มีแต่เรื่องลงทุน เรื่องทั่วไปก็มีนะ
----------------------
Reference
-poembangkok.com
-
-
-รูปจาก tvpoolonline